nibzard/narodne-novine-full-text-markdown huggingface dataset:
### NN 120/2021 (10.11.2021.), Odluka o izmjeni i dopunama Odluke o utvrđivanju Popisa posebno skupih lijekova

HRVATSKI ZAVOD ZA ZDRAVSTVENO OSIGURANJE

2074

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak, 119/18., 32/19., 62/19., 94/19., 104/19., 22/20., 84/20., 123/20., 147/20., 12/21., 45/21. i 62/21.) Upravno vijeće Hrvatskog zavoda za zdravstveno osiguranje na 38. sjednici održanoj 4. studenoga 2021. godine donijelo je

ODLUKU

O IZMJENI I DOPUNAMA ODLUKE O UTVRĐIVANJU POPISA POSEBNO SKUPIH LIJEKOVA

Članak 1.

U Odluci o utvrđivanju Popisa posebno skupih lijekova (»Narodne novine«, broj 71/21., 87/21., 93/21. – ispravak i 106/21.) u Popisu iz članka 1. stavka 3., »1. dio« u stupcu »Zaštićeno ime lijeka« uz ATK šifru »L01EX02 177« riječi: »Sorafenib Pharmscience (samo za Ca bubrega i HCC)« zamjenjuju se riječima: »Sorafenib Pharmascience (samo za Ca bubrega i HCC)«.

Dodaju se nove šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i  pakiranje lijeka |
| L01EM03 171 | alpelisib | Piqray | tbl. film obl. 28x50 mg + 28x200 mg |
| L01EM03 172 | alpelisib | Piqray | tbl. film obl. 56x150 mg |
| L01EM03 173 | alpelisib | Piqray | tbl. film obl. 28x200 mg |
| L04AA23 062 | natalizumab | Tysabri | otop. za inj., štrc. napunj. 2x150 mg |

«.

Članak 2.

Ova Odluka objavljuje se u »Narodnim novinama«, a stupa na snagu 1. prosinca 2021. godine.

Klasa: 025-04/21-01/250

Urbroj: 338-01-01-21-01

Zagreb, 4. studenoga 2021.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 121/2021 (12.11.2021.), Odluka o porezima Grada Slavonskog Broda

Grad Slavonski Brod

2093

Na temelju članaka 20. i 42. Zakona o lokalnim porezima (»Narodne novine« br. 115/16, 101/17, u daljnjem tekstu: Zakon), članka 35. Zakona o lokalnoj i područnoj (regionalnoj) samoupravi (»Narodne novine« br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20.) i članka 36. Statuta Grada Slavonskog Broda (»Službeni vjesnik Brodsko-posavske županije« br. 6/09., 13/10. i »Službeni glasnik Grada Slavonskog Broda« br. 4/12., 5/12., 6/13., 5/14., 4/18. i 12/21.), na 3. sjednici Gradskog vijeća Grada Slavonskog Broda, održanoj 29. listopada 2021. godine, donesena je

ODLUKA

O POREZIMA GRADA SLAVONSKOG BRODA

Članak 1.

Ovom Odlukom utvrđuje se vrste, stope i visine lokalnih poreza koji pripadaju Gradu Slavonskom Brodu (u daljnjem tekstu: Grad) te nadležno porezno tijelo za utvrđivanje i naplatu poreza.

Članak 2.

Pojedini pojmovi u smislu ove Odluke imaju značenja koja su definirana Zakonom i poreznim propisima.

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski rod.

Članak 3.

Porezi Grada Slavonskog Broda su:

1. prirez porezu na dohodak,

2. porez kuće za odmor.

Članak 4.

Prirez porezu na dohodak plaća se po stopi od 6 %.

Članak 5.

Porez na kuće za odmor plaća se u iznosu od 10,00 kuna po četvornom metru korisne površine kuće za odmor na cijelom području Grada.

Članak 6.

Poslove u vezi s utvrđivanjem, evidentiranjem, nadzorom, naplatom i ovrhom radi naplate poreza iz članka 3. točke 2. obavljat će Grad – Upravni odjel za financije i računovodstvo.

Članak 7.

Stupanjem na snagu ove Odluke prestaje važiti Odluka o porezima Grada Slavonskog Broda (»Narodne novine« br. 2/18, 141/20, 17/21 i »Službeni glasnik Grada Slavonskog Broda« br. 7/17, 15/20, 2/21).

Članak 8.

Ova Odluka objavit će se u »Narodnim novinama« i »Službenom glasniku Grada Slavonskog Broda«, a stupa na snagu osmog dana od dana objave u »Narodnim novinama«, osim odredbi o prirezu porezu na dohodak koje stupaju na snagu prvog dana u mjesecu nakon mjeseca u kojem su objavljene.

Klasa: 400-01/17-01/17
 Urbroj: 2178/01-07-21-42
 Slavonski Brod, 29. listopada 2021.

Predsjednik
 Gradskog vijeća
 Stribor Valenta, v. r.
### NN 121/2021 (12.11.2021.), Odluka izdavanju numizmatičkih kompleta optjecajnoga kovanog novca Republike Hrvatske, kuna i lipa, s oznakom godine kovanja »2021.«

Hrvatska narodna banka

2092

Na temelju članka 22. i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

IZDAVANJU NUMIZMATIČKIH KOMPLETA OPTJECAJNOGA KOVANOG NOVCA REPUBLIKE HRVATSKE, KUNA I LIPA, S OZNAKOM GODINE KOVANJA »2021.«

Članak 1.

Hrvatska narodna banka izdaje numizmatički komplet optjecajnoga kovanog novca Republike Hrvatske, kuna i lipa, s oznakom godine kovanja »2021.«.

Članak 2.

Hrvatska narodna banka izdaje numizmatički komplet iz članka 1. ove Odluke u količini od 500 komada.

Članak 3.

Kovanice kuna i lipa, uložene u numizmatičke komplete, izrađene su tehnikom kovanja kojom se postiže kakvoća visokoga kovničkog sjaja.

Članak 4.

Izgled kovanica od 5, 2 i 1 kune te 50, 20, 10, 5, 2 i 1 lipe, uloženih u numizmatičke komplete, istovjetan je izgledu navedenih apoena utvrđenom u Odluci o apoenima i osnovnim obilježjima novčanica i kovanog novca kune i lipe (»Narodne novine«, br. 37/1994.), s tim da će navedeni apoeni nositi godinu »2021.« kao oznaku godine kovanja.

Članak 5.

Numizmatički komplet kovanog novca kuna i lipa s oznakom godine kovanja »2021.« prodavat će se po cijeni iskazanoj u Cjeniku Hrvatske narodne banke za izdani prigodni zlatni i srebrni kovani novac i numizmatičke komplete objavljenom na službenim internetskim stranicama Hrvatske narodne banke te na svim prodajnim mjestima.

Članak 6.

Numizmatički komplet iz članka 1. ove Odluke prodavat će Hrvat­ska narodna banka.

Članak 7.

Ova Odluka stupa na snagu prvoga dana nakon dana njezine objave u »Narodnim novinama«.

O. br.: 289-091/11-21/BV
 Zagreb, 9. studenoga 2021.

Guverner
 Hrvatske narodne banke
 Boris Vujčić, v. r.
### NN 121/2021 (12.11.2021.), Uredba o izmjenama Uredbe o utvrđivanju najviših maloprodajnih cijena naftnih derivata

Vlada Republike Hrvatske

2083

Na temelju članka 9. stavka 2. Zakona o tržištu nafte i naftnih derivata (»Narodne novine«, br. 19/14., 73/17. i 96/19.), Vlada Republike Hrvatske je na sjednici održanoj 11. studenoga 2021. donijela

UREDBU

O IZMJENAMA UREDBE O UTVRĐIVANJU NAJVIŠIH MALOPRODAJNIH CIJENA
 NAFTNIH DERIVATA

Članak 1.

U Uredbi o utvrđivanju najviših maloprodajnih cijena naftnih derivata (»Narodne novine«, broj 112/21.), članak 3. mijenja se i glasi:

»(1) Najviše maloprodajne cijene s porezom na dodanu vrijednost određuju se za:

– motorni benzin – EUROSUPER 95 u iznosu od 11,10 kn/l

– dizelsko gorivo – EURODIZEL u iznosu od 11,00 kn/l.

(2) Najviše maloprodajne cijene za sve naftne derivate s dodanim multifunkcionalnim aditivima tijekom namješavanja, skladištenja ili otpreme utvrđuju se slobodno. Aditivi su spojevi koji nisu ugljikovodici, a koji se dodaju ili miješaju s derivatom kako bi se izmijenila njegova svojstva. Multifunkcionalni aditivi su spojevi koji nisu ugljikovodici, a koji se naknadno dodaju ili miješaju s derivatom od strane distributera/trgovca kako bi se izmijenila njegova svojstva.

(3) Energetski subjekt mora kupcima omogućiti kupnju pojedinog naftnog derivata bez dodanih multifunkcionalnih aditiva na svakoj benzinskoj postaji gdje prodaje pojedini naftni derivat. Ako na benzinskoj postaji ne postoji mogućnost kupnje pojedinog naftnog derivata bez dodanih multifunkcionalnih aditiva, tada je energetski subjekt dužan primijeniti maloprodajnu cijenu koja je jednaka ili niža od cijene određene stavkom 1. ovoga članka.«.

Članak 2.

U članku 4. riječi: »30 dana« zamjenjuju se riječima: »60 dana«.

Članak 3.

Ova Uredba objavit će se u »Narodnim novinama«, a stupa na snagu 15. studenoga 2021.

Klasa: 022-03/21-03/51
 Urbroj: 50301-05/16-21-2
 Zagreb, 11. studenoga 2021.

Predsjednik
 mr. sc. Andrej Plenković, v. r.
### NN 121/2021 (12.11.2021.), Odluka o izmjeni i dopunama Odluke o visini naknade predsjednicima, potpredsjednicima i članovima izbornih povjerenstava i biračkih odbora za provedbu prijevremenih i dopunskih izbora u jedinicama lokalne i područne (regionalne) samouprave

VLADA REPUBLIKE HRVATSKE

2085

Na temelju članka 46. stavka 3. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), Vlada Republike Hrvatske je na sjednici održanoj 11. studenoga 2021. donijela

ODLUKU

O IZMJENI I DOPUNAMA ODLUKE O VISINI NAKNADE PREDSJEDNICIMA, POTPREDSJEDNICIMA I ČLANOVIMA IZBORNIH POVJERENSTAVA I BIRAČKIH ODBORA ZA PROVEDBU PRIJEVREMENIH I DOPUNSKIH IZBORA U JEDINICAMA LOKALNE I PODRUČNE (REGIONALNE) SAMOUPRAVE

I.

U Odluci o visini naknade predsjednicima, potpredsjednicima i članovima izbornih povjerenstava i biračkih odbora za provedbu prijevremenih i dopunskih izbora u jedinicama lokalne i područne (regionalne) samouprave (»Narodne novine«, broj 83/21.) u točki II. stavku 1. iza riječi: »županijskih izbornih povjerenstava« stavlja se zarez i dodaju se riječi: »Izbornog povjerenstva Grada Zagreba«.

Stavak 2. mijenja se i glasi:

»Iznimno od stavka 1. ove točke, kad se provode prijevremeni i dopunski izbori samo u jedinici lokalne samouprave, predsjedniku, potpredsjedniku i članovima stalnog sastava županijskih izbornih povjerenstava za provedbu tih izbora određuje se naknada u iznosima utvrđenim točkama III., IV., V. i VI.a ove Odluke.«.

II.

Iza točke VI. dodaje se točka VI.a koja glasi:

»VI.a

U jedinicama lokalne i područne (regionalne) samouprave u kojima ne bude zaprimljena niti jedna pravovaljana kandidacijska lista odnosno kandidatura predsjedniku, potpredsjedniku i članovima stalnog sastava izbornih povjerenstava tih jedinica određuje se naknada u visini od 600,00 kuna neto po osobi, a članovima proširenog sastava izbornih povjerenstava naknada u visini od 240,00 kuna neto po osobi.«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/387
 Urbroj: 50301-21/32-21-2
 Zagreb, 11. studenoga 2021.

Predsjednik
 mr. sc. Andrej Plenković, v. r.
### NN 121/2021 (12.11.2021.), Odluka o izmjeni Odluke o nužnoj epidemiološkoj mjeri obveznog korištenja maski za lice ili medicinskih maski

STOŽER CIVILNE ZAŠTITE REPUBLIKE HRVATSKE

2090

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 12. studenoga 2021., donosi

ODLUKU

O IZMJENI ODLUKE O NUŽNOJ EPIDEMIOLOŠKOJ MJERI OBVEZNOG KORIŠTENJA MASKI ZA LICE ILI MEDICINSKIH MASKI

I.

U Odluci o nužnoj epidemiološkoj mjeri obveznog korištenja maski za lice ili medicinskih maski (»Narodne novine« broj 75/21, 86/21, 90/21, 95/21, 100/21, 106/21, 112/21 i 117/21) točka VI. mijenja se i glasi:

»Nužna epidemiološka mjera iz ove Odluke određuje se u trajanju do 30. studenoga 2021.«.

II.

Ova Odluka objavit će se u »Narodnim novinama«, a stupa na snagu 13. studenoga 2021.

Klasa: 810-06/20-01/7
 Urbroj: 511-01-300-21-455
 Zagreb, 13. studenoga 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 121/2021 (12.11.2021.), Odluka o izmjeni Odluke o načinu organizacije javnog prijevoza putnika radi sprječavanja širenja bolesti COVID-19

STOŽER CIVILNE ZAŠTITE REPUBLIKE HRVATSKE

2088

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 12. studenoga 2021., donosi

ODLUKU

O IZMJENI ODLUKE O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

U Odluci o načinu organizacije javnog prijevoza putnika radi sprječavanja širenja bolesti COVID-19 (»Narodne novine« broj 143/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21, 95/21, 100/21, 106/21, 112/21 i 117/21) točka V. mijenja se i glasi:

»Nužne epidemiološke mjere iz ove Odluke određuju se u trajanju do 30. studenoga 2021.«.

II.

Ova Odluka objavit će se u »Narodnim novinama«, a stupa na snagu 13. studenoga 2021.

Klasa: 810-06/20-01/7
 Urbroj: 511-01-300-21-453
 Zagreb, 12. studenoga 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 121/2021 (12.11.2021.), Odluka o izmjeni Odluke o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima

STOŽER CIVILNE ZAŠTITE REPUBLIKE HRVATSKE

2089

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 12. studenoga 2021., donosi

ODLUKU

O IZMJENI ODLUKE O UVOĐENJU POSEBNE ORGANIZACIJE RADA ZA DJELATNOST TRGOVINE KOJA SE OBAVLJA U PRODAVAONICAMA I
 TRGOVAČKIM CENTRIMA

I.

U Odluci o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima (»Narodne novine« broj 138/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21, 95/21, 100/21, 106/21, 112/21 i 117/21) točka X. mijenja se i glasi:

»Nužne epidemiološke mjere iz ove Odluke određuju se u trajanju do 30. studenoga 2021.«.

II.

Ova Odluka objavit će se u »Narodnim novinama«, a stupa na snagu 13. studenoga 2021.

Klasa: 810-06/20-01/7
 Urbroj: 511-01-300-21-454
 Zagreb, 12. studenoga 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 122/2021 (16.11.2021.), Izmjene i dopune Državnog proračuna Republike Hrvatske za 2021. godinu i projekcija za 2022. i 2023. godinu

Hrvatski sabor

2095

Na temelju članka 89. Ustava Republike Hrvatske, donosim

ODLUKU

O PROGLAŠENJU IZMJENA I DOPUNA DRŽAVNOG PRORAČUNA REPUBLIKE HRVATSKE ZA 2021. GODINU I PROJEKCIJA ZA 2022. I 2023. GODINU

Proglašavam Izmjene i dopune Državnog proračuna Republike Hrvatske za 2021. godinu i projekcija za 2022. i 2023. godinu, koje je Hrvatski sabor donio na sjednici 12. studenoga 2021. godine.

Klasa: 011-01/21-01/81

Urbroj: 71-10-01/1-21-2

Zagreb, 12. studenoga 2021.

Predsjednik
 Republike Hrvatske
 Zoran Milanović, v. r.

IZMJENE I DOPUNE DRŽAVNOG PRORAČUNA REPUBLIKE HRVATSKE ZA 2021. GODINU I PROJEKCIJA ZA 2022. I 2023. GODINU

I. OPĆI DIO

Članak 1.

U Državnom proračunu Republike Hrvatske za 2021. godinu (»Narodne novine«, br. 135/20 i 69/21) u članku 1. mijenjaju se: A. Račun prihoda i rashoda za 2021. godinu i B. Račun financiranja za 2021. godinu, kako slijedi:

III. ZAVRŠNE ODREDBE

Članak 4.

Ove Izmjene i dopune Proračuna stupaju na snagu prvoga dana od dana objave u »Narodnim novinama«.

Klasa: 400-06/21-01/40

Zagreb, 12. studenoga 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 123/2021 (17.11.2021.), Pravilnik o izmjenama i dopunama Pravilnika o obliku i sadržaju službene značke i službene iskaznice inspektora vatrogastva, načinu izdavanja, uporabi i vođenju zapisnika o izdanim službenim iskaznicama

Hrvatska vatrogasna zajednica

2114

Na temelju članka 101. stavka 2. Zakona o vatrogastvu (»Narodne novine«, br. 125/19), glavni vatrogasni zapovjednik donosi

PRAVILNIK

O IZMJENAMA I DOPUNAMA PRAVILNIKA O OBLIKU I SADRŽAJU SLUŽBENE ZNAČKE I SLUŽBENE ISKAZNICE INSPEKTORA VATROGASTVA, NAČINU IZDAVANJA, UPORABI I VOĐENJU ZAPISNIKA O IZDANIM SLUŽBENIM ISKAZNICAMA

Članak 1.

U Pravilniku o obliku i sadržaju službene značke i službene iskaznice inspektora vatrogastva, načinu izdavanja, uporabi i vođenju zapisnika o izdanim službenim iskaznicama (»Narodne novine« br. 104/20), u članku 4. stavku 1. točki 4. iza alineje 1. dodaju se nove alineje 2. i 3. koje glase:

» – »SLUŽBENA ISKAZNICA VODITELJA SLUŽBE ZA INSPEKCIJSKI NADZOR I.«

– »SLUŽBENA ISKAZNICA VODITELJA SLUŽBE ZA INSPEKCIJSKI NADZOR II.««

Dosadašnje alineje 2. i 3. postaju alineje 4. i 5.

Članka 2.

U članku 4. stavak 3. mijenja se i glasi:

»Obrasci iskaznica glavnog vatrogasnog inspektora, voditelja Službe za inspekcijski nadzor I., voditelja Službe za inspekcijski nadzor II., višeg inspektora i inspektora tiskani su uz ovaj Pravilnik i čine njegov sastavni dio (obrazac B, obrazac B.1, obrazac B.2, obrazac C, obrazac D).«

Članak 3.

U obrascima tiskanim uz Pravilnik, u »OBRAZAC ISKAZNICE«, iza teksta »Obrazac B« i njegovog slikovnog prikaza, umeće se:

Obrazac B.1

prednja strana

![](/files/_web/sluzbeni-dio/2021/132196/images/5871.jpg)

stražnja strana

![](/files/_web/sluzbeni-dio/2021/132196/images/5866.jpg)

Obrazac B.2

prednja strana

![](/files/_web/sluzbeni-dio/2021/132196/images/5860.jpg)

stražnja strana

![](/files/_web/sluzbeni-dio/2021/132196/images/5852.jpg)

«

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/21-03/11

Urbroj: 444-05/01-21-1

Zagreb, 4. studenoga 2021.

Glavni vatrogasni zapovjednik
 Slavko Tucaković, univ. spec. oec., v. r.
### NN 123/2021 (17.11.2021.), Odluka o izmjeni Odluke o upisu ulovnih ribarskih plovila udičarskim alatima u registar ICCAT-a (ICCAT Record of BFT Catching Vessels) u 2021. godini

Ministarstvo poljoprivrede

2111

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17 i 14/19), u vezi s člankom 2. stavcima 2. i 4. Pravilnika o ribolovnim mogućnostima i raspodjeli Državne kvote u 2021. godini za ribolov plavoperajne tune (Thunnus thynnus) (»Narodne novine«, br. 7/21 i 116/21) te člancima 4. i 5., člankom 7. stavkom 6. i člankom 9. Pravilnika o ribolovu plavoperajne tune (Thunnus thynnus) udičarskim alatima i uvjetima i kriterijima za ostvarivanje prava na dodjelu individualne udičarske kvote (»Narodne novine«, br. 20/19, 77/19, 147/20 i 116/21), ministrica poljoprivrede donosi

ODLUKU

O IZMJENI ODLUKE O UPISU ULOVNIH RIBARSKIH PLOVILA UDIČARSKIM ALATIMA U REGISTAR ICCAT-a (ICCAT RECORD OF BFT CATCHING VESSELS) U 2021. GODINI

I.

U točki II. Odluke o upisu ulovnih ribarskih plovila udičarskim alatima u registar ICCAT-a (ICCAT Record of BFT Catching Vessels) u 2021. godini (»Narodne novine«, br. 12/21, 42/21 i 74/21) tablica mijenja se i glasi:

|  |  |  |  |  |
| --- | --- | --- | --- | --- |
| Redni broj | CFR broj | Reg. oznaka plovila | ICCAT broj | Individualna kvota za 2021. g. (t) |
| 1. | HRV000001609 | 700-VD | ATEU0HRV00142 | 10,031 |
| 2. | HRV000015428 | 184493-VD | ATEU0HRV00241 | 7,524 |
| 3. | HRV000001354 | 563-VD | ATEU0HRV00098 | 9,337 |
| 4. | HRV000002120 | 212-TI | ATEU0HRV00237 | 9,988 |
| 5. | HRV000017080 | 403-TI | ATEU0HRV00334 | 9,307 |
| 6. | HRV000016231 | 576-DB | ATEU0HRV00269 | 7,765 |
| 7. | HRV000016981 | 2440-PU | ATEU0HRV00325 | 7,300 |
| 8. | HRV000016180 | 179674-KŽ | ATEU0HRV00327 | 8,789 |
| 9. | HRV000017214 | 649-RV | ATEU0HRV00342 | 8,804 |
| 10. | HRV000015958 | 103-TI | ATEU0HRV00240 | 9,733 |
| 11. | HRV000015522 | 797-BG | ATEU0HRV00106 | 10,105 |
| 12. | HRV000016087 | 160792-VD | ATEU0HRV00245 | 8,105 |

II.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/21-01/178
 Urbroj: 525-13/0737-21-7
 Zagreb, 27. listopada 2021.

Ministrica poljoprivrede
 Marija Vučković, v. r.
### NN 123/2021 (17.11.2021.), Indeks proizvođačkih cijena industrijskih proizvoda na domaćem tržištu u listopadu 2021.

DRŽAVNI ZAVOD ZA STATISTIKU

2117

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U LISTOPADU 2021.

Indeks proizvođačkih cijena industrijskih proizvoda na domaćem tržištu u listopadu 2021. u odnosu na rujan 2021. iznosi 106,3.

Klasa: 954-02/21-01/01
 Urbroj: 555-01-05-03-02-21-22
 Zagreb, 9. studenoga 2021.

Glavna ravnateljica
 Lidija Brković, v. r.
### NN 123/2021 (17.11.2021.), Rješenje o razrješenju predsjednika, zamjenika predsjednika, članova i zamjenika članova Odbora za novčanu naknadu žrtvama kaznenih djela

VLADA REPUBLIKE HRVATSKE

2107

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 18. stavka 1. Zakona o novčanoj naknadi žrtvama kaznenih djela (»Narodne novine«, br. 80/08. i 27/11.), Vlada Republike Hrvatske je na sjednici održanoj 11. studenoga 2021. donijela

RJEŠENJE

O RAZRJEŠENJU PREDSJEDNIKA, ZAMJENIKA PREDSJEDNIKA, ČLANOVA I ZAMJENIKA ČLANOVA ODBORA ZA NOVČANU NAKNADU ŽRTVAMA KAZNENIH DJELA

1. Razrješuje se DAMIR KONTREC, sudac Vrhovnog suda Republike Hrvatske, dužnosti predsjednika Odbora za novčanu nak­nadu žrtvama kaznenih djela, s danom 23. studenoga 2021., zbog isteka mandata.

2. Razrješuju se dužnosti zamjenici predsjednika Odbora za novčanu naknadu žrtvama kaznenih djela, s danom 23. studenoga 2021., zbog isteka mandata:

– DRAGAN KATIĆ, sudac Vrhovnog suda Republike Hrvatske

– RANKO MARIJAN, sudac Vrhovnog suda Republike Hrvatske.

3. Razrješuju se dužnosti članovi Odbora za novčanu naknadu žrtvama kaznenih djela, s danom 23. studenoga 2021., zbog isteka mandata:

– ŽELJKO ODORČIĆ, zamjenik glavne državne odvjetnice Republike Hrvatske

– DIJANA RIZVIĆ, predstavnica civilnog društva iz područja zaštite žrtava kaznenih djela

– VEDRANA ŠIMUNDŽA NIKOLIĆ, predstavnica ministarstva nadležnog za poslove pravosuđa

– VERA KATALINIĆ-JANKOVIĆ, dr. med., stručnjak iz područja zdravstva ili socijalne skrbi.

4. Razrješuju se dužnosti zamjenici članova Odbora za novčanu naknadu žrtvama kaznenih djela, s danom 23. studenoga 2021., zbog isteka mandata:

– DANICA DAMJANOVIĆ, zamjenica glavne državne odvjetnice Republike Hrvatske

– ŽELJKA ŠAŠKOR, zamjenica glavne državne odvjetnice Republike Hrvatske

– VESELINKA KASTRATOVIĆ, predstavnica civilnog društva iz područja zaštite žrtava kaznenih djela

– MATEA BABIĆ, predstavnica civilnog društva iz područja zaštite žrtava kaznenih djela

– DINKO KOVAČEVIĆ, predstavnik ministarstva nadležnog za poslove pravosuđa

– EDITA BRKIĆ, predstavnica ministarstva nadležnog za poslove pravosuđa

– dr. sc. MARIJA ZAVALIĆ, dr. med., stručnjak iz područja zdravstva ili socijalne skrbi

– dr. sc. AZRA HURŠIDIĆ RADULOVIĆ, dr. med., stručnjak iz područja zdravstva ili socijalne skrbi.

Klasa: 080-02/21-02/112

Urbroj: 50301-15/07-21-02

Zagreb, 11. studenoga 2021.

Predsjednik
 mr. sc. Andrej Plenković, v. r.
### NN 123/2021 (17.11.2021.), Rješenje o imenovanju predsjednika, zamjenica predsjednika, članica i zamjenika članica Odbora za novčanu naknadu žrtvama kaznenih djela

VLADA REPUBLIKE HRVATSKE

2108

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 18. stavka 1. Zakona o novčanoj naknadi žrtvama kaznenih djela (»Narodne novine«, br. 80/08. i 27/11.), Vlada Republike Hrvatske je na sjednici održanoj 11. studenoga 2021. donijela

RJEŠENJE

O IMENOVANJU PREDSJEDNIKA, ZAMJENICA PREDSJEDNIKA, ČLANICA I ZAMJENIKA ČLANICA ODBORA ZA NOVČANU NAKNADU ŽRTVAMA KAZNENIH DJELA

1. Imenuje se ŽELJKO PAJALIĆ, sudac Vrhovnog suda Republike Hrvatske, predsjednikom Odbora za novčanu naknadu žrtvama kaznenih djela, s danom 24. studenoga 2021.

2. Za zamjenice predsjednika Odbora za novčanu naknadu žrtvama kaznenih djela, s danom 24. studenoga 2021., imenuju se:

– MIRJANA MAGUD, sutkinja Vrhovnog suda Republike Hrvatske

– ILEANA VINJA, sutkinja Vrhovnog suda Republike Hrvatske.

3. Za članice Odbora za novčanu naknadu žrtvama kaznenih djela, s danom 24. studenoga 2021., imenuju se:

– ŽELJKA ŠAŠKOR, zamjenica glavne državne odvjetnice Republike Hrvatske

– ANAMARIA DROŽĐAN-KRANJČEC, predstavnica civilnog društva iz područja zaštite žrtava kaznenih djela

– VEDRANA ŠIMUNDŽA NIKOLIĆ, predstavnica ministarstva nadležnog za poslove pravosuđa

– dr. sc. MARIJA BUBAŠ, dr. med., stručnjak iz područja zdravstva ili socijalne skrbi.

4. Za zamjenike članica Odbora za novčanu naknadu žrtvama kaznenih djela, s danom 24. studenoga 2021., imenuju se:

– DANICA DAMJANOVIĆ, zamjenica glavne državne odvjetnice Republike Hrvatske

– SLAVA STOJIĆ, zamjenica glavne državne odvjetnice Republike Hrvatske

– MILENA ČALIĆ-JELIĆ, predstavnica civilnog društva iz područja zaštite žrtava kaznenih djela

– dr. sc. MAJA MAMULA, predstavnica civilnog društva iz područja zaštite žrtava kaznenih djela

– DINKO KOVAČEVIĆ, predstavnik ministarstva nadležnog za poslove pravosuđa

– EDITA BRKIĆ, predstavnica ministarstva nadležnog za poslove pravosuđa

– mr. sc. TANJA LELAS, dr. med., stručnjak iz područja zdravstva ili socijalne skrbi

– ŽELJKA SOKOLOVIĆ PAVIĆ, dr. med., stručnjak iz područja zdravstva ili socijalne skrbi.

Klasa: 080-02/21-01/166

Urbroj: 50301-15/07-21-02

Zagreb, 11. studenoga 2021.

Predsjednik
 mr. sc. Andrej Plenković, v. r.
### NN 123/2021 (17.11.2021.), Rješenje o imenovanju pomoćnice ravnatelja Hrvatskog zavoda za zdravstveno osiguranje

Vlada Republike Hrvatske

2106

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 113. stavka 2. Zakona o obveznom zdravstvenom osiguranju (»Narodne novine«, br. 80/13., 137/13. i 98/19.) i članka 47. stavka 2. Statuta Hrvatskog zavoda za zdravstveno osiguranje (»Narodne novine«, br. 18/09., 33/10., 8/11., 18/13., 1/14., 83/15. i 108/21.), Vlada Republike Hrvatske je na sjednici održanoj 11. studenoga 2021. donijela

RJEŠENJE

O IMENOVANJU POMOĆNICE RAVNATELJA HRVATSKOG ZAVODA ZA ZDRAVSTVENO OSIGURANJE

Imenuje se JELENA CURAĆ pomoćnicom ravnatelja Hrvatskog zavoda za zdravstveno osiguranje, za informacijske tehnologije.

Klasa: UP/I 080-02/21-01/147

Urbroj: 50301-15/07-21-02

Zagreb, 11. studenoga 2021.

Predsjednik
 mr. sc. Andrej Plenković, v. r.
### NN 123/2021 (17.11.2021.), Rješenje o dodjeli naziva »Referentni centar Ministarstva zdravstva za preproceduralnu pripremu i postproceduralno liječenje i rehabilitaciju farmakorezistentnih bolesti pokreta invazivnim metodama, posebice dubinskom mozgovnom stimulacijom« Klinici za neurologiju Kliničkog bolničkog centra Rijeka

MINISTARSTVO ZDRAVSTVA

2113

Ministarstvo zdravstva na temelju članka 143. stavka 2. Zakona o zdravstvenoj zaštiti (»Narodne novine«, br. 100/18 i 147/20) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine«, broj 47/09), postupajući po zahtjevu Kliničkog bolničkog centra Rijeka, Krešimirova 42, donosi

RJEŠENJE

1. Klinici za neurologiju Kliničkog bolničkog centra Rijeka dodjeljuje se naziv »Referentni centar Ministarstva zdravstva za preproceduralnu pripremu i postproceduralno liječenje i rehabilitaciju farmakorezistentnih bolesti pokreta invazivnim metodama, posebice dubinskom mozgovnom stimulacijom«.

2. Naziv referentni centar iz točke 1. ovog rješenja dodjeljuje se na vrijeme od pet godina.

3. Klinika za neurologiju Kliničkog bolničkog centra Rijeka, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za preproceduralnu pripremu i postproceduralno liječenje i rehabilitaciju farmakorezistentnih bolesti pokreta invazivnim metodama, posebice dubinskom mozgovnom stimulacijom«.

4. »Referentni centar Ministarstva zdravstva za preproceduralnu pripremu i postproceduralno liječenje i rehabilitaciju farmakorezistentnih bolesti pokreta invazivnim metodama, posebice dubinskom mozgovnom stimulacijom« Klinike za neurologiju Kliničkog bolničkog centra Rijeka, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/21-01/14

Urbroj: 534-07-2-2/6-21-9

Zagreb, 25. kolovoza 2021.

Ministar
 izv. prof. dr. sc. Vili Beroš, dr. med., v. r.
### NN 123/2021 (17.11.2021.), Odluka o izmjenama Odluke o lokalnim porezima Grada Velike Gorice

Grad Velika Gorica

2119

Na temelju članak 42. Zakona o lokalnim porezima (»Narodne novine« 115/16; 101/17) te članka 33. Statuta Grada Velike Gorice (»Službeni glasnik Grada Velike Gorice« br. 1/21), Gradsko vijeće Grada Velike Gorice na svojoj 3. sjednici održanoj 26. listopada 2021. godine donosi

ODLUKU

O IZMJENAMA ODLUKE O LOKALNIM POREZIMA GRADA VELIKE GORICE

Članak 1.

U Odluci o lokalnim porezima Grada Velike Gorice (»Službeni glasnik« 8/19 i »Narodne novine« br. 121/19) mijenja se članak 2. i glasi:

Gradski porezi su:

1. Prirez porezu na dohodak

2. Porez na kuće za odmor.

Članak 2.

Podnaslov iznad članka 4. i članak 4. brišu se.

Članak 3.

Ova Odluka objavit će se u »Službenom glasniku Grada Velike Gorice« i u »Narodnim novinama«, a stupa na snagu 1. siječnja 2022. godine.

Klasa: 021-04/2021-03/67

Urbroj: 238-31-11-2021-01

Velika Gorica, 26. listopada 2021.

Predsjednik
 Gradskog vijeća
 Darko Bekić, univ. spec. pol., v. r.
### NN 123/2021 (17.11.2021.), Odluka o izmjeni Odluke Agencije za elektroničke medije klasa 612-12/21-02/0011, urbroj: 567-06-21-05 od 11. studenoga 2021.

Agencija za elektroničke medije

2118

Vijeće za elektroničke medije, u sastavu Josip Popovac, predsjednik Vijeća, Robert Tomljenović, zamjenik predsjednika Vijeća te Damir Bučević, Vanja Gavran, Katija Kušec, Anita Malenica i Davor Marić, članovi Vijeća, na temelju odredbe članka 73. stavka 7. i 8. Zakona o elektroničkim medijima (»Narodne novine«, broj 153/09, 84/11, 94/13 i 136/13), nakon provedenog postupka nadmetanja sukladno Obavijesti o namjeri davanja koncesija za obavljanje djelatnosti pružanja medijskih usluga radija br. 3/21, klasa: UP/I-612-12/21-02/0003, urbroj: 567-06/04-21-01, »Narodne novine« broj 53/21 i utvrđivanja uvjeta za davanje koncesije, na 43-21 sjednici održanoj 11. studenoga 2021., donijelo je

ODLUKU

O IZMJENI ODLUKE

I. Točka IV. Odluke o izboru najpovoljnijeg ponuditelja, klasa: 612-12/21-02/0011, urbroj: 567-06-21-03 od 2. kolovoza 2021. mijenja se i glasi:

Odabrani ponuditelj je obvezan do dana 31. prosinca 2021. godine uputiti Hrvatskoj regulatornoj agenciji za mrežne djelatnosti (HAKOM) zahtjev za obavljanje tehničkog pregleda radi utvrđivanja prostornih i tehničkih uvjeta. Ako odabrani ponuditelj do navedenog datuma ne podnese zahtjev Hrvatskoj regulatornoj agenciji za mrežne djelatnosti, smatrat će se da je odustao od koncesije.

II. Ostali dijelovi Odluke ostaju nepromijenjeni.

III. Odluka će se objaviti u »Narodnim novinama«.

Obrazloženje

Vijeće za elektroničke medije na 30-21 sjednici održanoj 28. srpnja 2021., donijelo je Odluku o izboru najpovoljnijeg ponuditelja temeljem Obavijesti o namjeri davanja koncesija za obavljanje djelatnosti pružanja medijskih usluga radija br. 03/21 za područje Grada Splita (G-ST2); 104,1 MHz; objavljene temeljem Odluke Vijeća za elektroničke medije od 13. svibnja 2021.

Kao najpovoljniji ponuditelj odabrano je Sveučilište u Splitu.

Dana 8. studenoga 2021. zaprimljena je molba Sveučilišta u Splitu za produljenjem roka za obavljanje tehničkog pregleda.

Vijeće je razmotrilo navedenu zamolbu te utvrdilo kako se istoj može udovoljiti budući da produljenje roka nije u suprotnosti s pozitivnim zakonskim odredbama ni s javnim interesom.

Slijedom navedenog odlučeno je kao u izreci ove Odluke.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred nadležnim upravnim sudom u roku od 30 dana od dana primitka odluke. Tužba se predaje ili šalje neposredno nadležnom upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: 612-12/21-02/0011
 Urbroj: 567-06-21-05
 Zagreb, 11. studenoga 2021.

VIJEĆE ZA ELEKTRONIČKE MEDIJE

Predsjednik
 Vijeća za elektroničke medije
 Josip Popovac, v. r.
### NN 123/2021 (17.11.2021.), Indeks potrošačkih cijena u listopadu 2021.

Državni zavod za statistiku

2116

Državni zavod za statistiku objavljuje

INDEKS

POTROŠAČKIH CIJENA U LISTOPADU 2021.

Indeks potrošačkih cijena u listopadu 2021. u odnosu na rujan 2021. iznosi 101,0.

Klasa: 957-04/21-01/2
 Urbroj: 555-01-04-06-01-21-22
 Zagreb, 16. studenoga 2021.

Glavna ravnateljica
 Lidija Brković, v. r.
### NN 124/2021 (19.11.2021.), Odluka o imenovanju predsjednice Povjerenstva za fiskalnu politiku

Hrvatski sabor

2123

Na temelju članka 81. Ustava Republike Hrvatske i članka 14. Zakona o fiskalnoj odgovornosti (»Narodne novine«, br. 111/18.) Hrvatski sabor na sjednici 12. studenoga 2021. donio je

ODLUKU

O IMENOVANJU PREDSJEDNICE POVJERENSTVA ZA FISKALNU POLITIKU

I.

Za predsjednicu Povjerenstva za fiskalnu politiku imenuje se prof. dr. sc. SANDRA KRTALIĆ.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 021-13/21-07/64

Zagreb, 12. studenoga 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 124/2021 (19.11.2021.), Odluka o razrješenju i imenovanju predsjednika i članova Odbora za dodjelu Nagrade Faust Vrančić

HRVATSKI SABOR

2124

Na temelju članka 81. Ustava Republike Hrvatske i članka 39. Zakona o tehničkoj kulturi (»Narodne novine«, br. 76/93., 11/94. i 38/09.) Hrvatski sabor na sjednici 12. studenoga 2021. donio je

ODLUKU

O RAZRJEŠENJU I IMENOVANJU PREDSJEDNIKA I ČLANOVA ODBORA ZA DODJELU NAGRADE FAUST VRANČIĆ

I.

Razrješuju se dužnosti:

– predsjednik Odbora za dodjelu Nagrade Faust Vrančić

prof. dr. sc. ZDENKO KOVAČIĆ

– članovi Odbora za dodjelu Nagrade Faust Vrančić

doc. dr. sc. IVAN URODA

VLADO LENDVAJ, univ. bacc.

NIKOLA DMITROVIĆ, prof. mentor

prof. dr. sc. ANTE MARKOTIĆ

DUBRAVKO DIKLIĆ, dipl. ing.

akademik ŽELJKO REINER.

II.

U Odbor za dodjelu Nagrade Faust Vrančić imenuju se:

– za predsjednika

prof. dr. sc. ZDENKO KOVAČIĆ

– za članove

prof. dr. sc. BOŽIDAR MATIJEVIĆ

NIKOLA DMITROVIĆ, prof. mentor

DRAGAN PAVELIN, dipl. ing.

MARKO ILIJAŠEV, dipl. ing.

prof. dr. sc. ANTE MARKOTIĆ

mr. sc. MARKO PAVIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-06/12
 Zagreb, 12. studenoga 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 124/2021 (19.11.2021.), Odluka o izmjeni i dopuni Odluke o porezima Grada Benkovca

Grad Benkovac

2126

Na temelju Zakona o lokalnim porezima (»Narodne novine«, broj 115/16 i 101/17), Zakona o lokalnoj i područnoj (regionalnoj) samoupravi (»Narodne novine« broj 137/15 i 123/17 – pročišćeni tekst) i članka 28. Statuta Grada Benkovca (»Službeni glasnik Grada Benkovca« broj 05/2009, 03/2010, 04/2010, 01/2013, 02/2014, 1/2018 i 2/2021), Gradsko vijeće Grada Benkovca na 3. sjednici održanoj 10. studenoga 2021. godine, donijelo je

ODLUKU

O IZMJENI I DOPUNI ODLUKE O POREZIMA GRADA BENKOVCA

Članak 1.

Ovom Odlukom mijenja se i dopunjuje Odluka o porezima Grada Benkovca (»Narodne novine«, broj 129/19) i (»Službeni glasnik Grada Benkovca«, broj 13/19).

Članak 2.

U članku 8. Odluke o porezima riječi »Upravni odjel za proračun i financije« zamjenjuje se riječima »Upravni odjel za proračun, financije i gospodarstvo«.

Članak 3.

Ova Odluka stupa na snagu osmoga dana od dana objave u »Službenom glasniku Grada Benkovca«, a objavit će se i u »Narodnim novinama«.

Klasa: 410-01/21-01/1
 Urbroj: 2198/27-01-21-4
 Benkovac, 10. studenoga 2021.

Predsjednik
 Boris Erceg, v. r.
### NN 126/2021 (24.11.2021.), Zakon o izmjenama Zakona o ugostiteljskoj djelatnosti

HRVATSKI SABOR

2132

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O UGOSTITELJSKOJ DJELATNOSTI

Proglašavam Zakon o izmjenama Zakona o ugostiteljskoj djelatnosti, koji je Hrvatski sabor donio na sjednici 12. studenoga 2021.

Klasa: 011-01/21-01/87

Urbroj: 71-10-01/1-21-2

Zagreb, 17. studenoga 2021.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O UGOSTITELJSKOJ DJELATNOSTI

Članak 1.

U Zakonu o ugostiteljskoj djelatnosti (»Narodne novine«, br. 85/15., 121/16., 99/18., 25/19., 98/19., 32/20. i 42/20.) u članku 15. stavku 2. riječi: »uz prethodno mišljenje« zamjenjuju se riječima: »uz prethodnu suglasnost«.

Članak 2.

U članku 25. stavku 1. riječi: »31. prosinca 2021.« zamjenjuju se riječima: »31. prosinca 2024.«.

Stavak 4. mijenja se i glasi:

»(4) Primjerak izvršnog privremenog rješenja iz stavka 1. ovoga članka dostavlja se mjesno nadležnoj područnoj jedinici tijela državne uprave nadležnog za poslove turističke inspekcije i poslove sanitarne inspekcije, mjesno nadležnoj područnoj jedinici tijela državne uprave nadležnog za porezni sustav, tijelu državne uprave nadležnom za poslove statistike te nadležnom upravnom tijelu za izdavanje rješenja o izvedenom stanju koje će dostaviti nadležnom upravnom tijelu primjerak izvršnog rješenja kojim se odlučilo o zahtjevu za pokretanje postupka ozakonjenja nezakonito izgrađene građevine, a za ugostiteljske objekte u kojima se pruža usluga smještaja i turističkoj zajednici toga područja.«.

Članak 3.

U članku 30. stavak 6. briše se.

Članak 4.

U članku 34. stavku 4. riječi: »31. prosinca 2021.« zamjenjuju se riječima: »31. prosinca 2024.«.

U stavku 5. riječi: »31. prosinca 2021.« zamjenjuju se riječima: »31. prosinca 2024.«.

Članak 5.

U članku 39. stavku 8. riječi: »uz prethodno mišljenje« zamjenjuju se riječima: »uz prethodnu suglasnost«.

PRIJELAZNA I ZAVRŠNA ODREDBA

Članak 6.

Ugostitelji, iznajmljivači i nositelji ili članovi obiteljskog poljoprivrednoga gospodarstva koji na dan stupanja na snagu ovoga Zakona obavljaju ugostiteljsku djelatnost, odnosno pružaju ugostiteljske usluge na temelju privremenog rješenja iz članka 25. stavka 1., članka 34. stavaka 4. i 5. i članka 39. stavka 9., a u vezi s člankom 34. stavcima 4. i 5. Zakona o ugostiteljskoj djelatnosti (»Narodne novine«, br. 85/15., 121/16., 99/18., 25/19., 98/19., 32/20. i 42/20.), na temelju istih privremenih rješenja nastavljaju obavljati ugostiteljsku djelatnost, odnosno pružati ugostiteljske usluge, najdulje do 31. prosinca 2024.

Članak 7.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/21-01/109
 Zagreb, 12. studenoga 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 126/2021 (24.11.2021.), Pravilnik o izmjeni i dopuni Pravilnika o polaganju državne mature

MINISTARSTVO ZNANOSTI I OBRAZOVANJA

2144

Na temelju članka 82. stavka 10. Zakona o odgoju i obrazovanju u osnovnoj i srednjoj školi (»Narodne novine«, broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19 i 64/20), ministar znanosti i obrazovanja donosi

PRAVILNIK

O IZMJENI I DOPUNI PRAVILNIKA O POLAGANJU DRŽAVNE MATURE

Članak 1.

U Pravilniku o polaganju državne mature (»Narodne novine«, broj: 1/13, 41/19, 127/19, 55/20 i 53/21) u članku 5. dodaje se novi stavak 2. koji glasi:

»(2) Ako se ispit polaže u više dijelova, smatra se položenim ako su položeni svi njegovi dijelovi.«

Dosadašnji stavci 2., 3. i 4. postaju stavci 3., 4. i 5.

U dosadašnjem stavku 4. koji postaje stavak 5. riječi: »stavka 2. i 3.« zamjenjuju se riječima: »stavka 3. i 4.«.

Članak 2.

Ovaj Pravilnik objavit će se u »Narodnim novinama«, a stupa na snagu 1. listopada 2022.

Klasa: 602-03/21-09/00523

Urbroj: 533-09-21-0001

Zagreb, 8. studenoga 2021.

Ministar
 prof. dr. sc. Radovan Fuchs, v. r.
### NN 126/2021 (24.11.2021.), Pravilnik o dopuni Pravilnika o uvjetima i načinima nastavka obrazovanja za višu razinu kvalifikacije

Ministarstvo znanosti i obrazovanja

2143

Na temelju članka 24. stavka 4. Zakona o odgoju i obrazovanju u osnovnoj i srednjoj školi (»Narodne novine«, broj: 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19 i 64/20), ministar znanosti i obrazovanja donosi

PRAVILNIK

O DOPUNI PRAVILNIKA O UVJETIMA I NAČINIMA NASTAVKA OBRAZOVANJA ZA VIŠU RAZINU KVALIFIKACIJE

Članak 1.

U Pravilniku o uvjetima i načinima nastavka obrazovanja za višu razinu kvalifikacije (»Narodne novine«, broj: 8/16) u članku 3. iza stavka 2. dodaje se novi stavak 3. koji glasi:

»(3) Iznimno od stavka 2. ovoga članka, obrazovanje može nastaviti i učenik čiji prosjek ocjena svih razreda srednjega strukovnog obrazovanja u prethodno završenome strukovnom obrazovanju iznosi manje od 3,50 zaokruženo na dvije decimale, o čemu odluku donosi nastavničko vijeće škole.«

Dosadašnji stavak 3. postaje stavak 4.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 602-03/21-09/00544

Urbroj: 533-09-21-0001

Zagreb, 17. studenoga 2021.

Ministar
 prof. dr. sc. Radovan Fuchs, v. r.
### NN 126/2021 (24.11.2021.), Pravilnik o izmjenama i dopuni Pravilnika o ribolovnim mogućnostima u gospodarskom ribolovu na moru okružujućom mrežom plivaricom – srdelarom

Ministarstvo poljoprivrede

2145

Na temelju članka 12. stavka 1. točaka 1., 7. i 8. Zakona o morskom ribarstvu (»Narodne novine«, br. 62/17, 130/17 i 14/19), a u skladu s Uredbom Vijeća (EU) 2021/90 od 28. siječnja 2021. o utvrđivanju ribolovnih mogućnosti za 2021. za određene riblje stokove i skupine ribljih stokova koje se primjenjuju u Sredozemnom i Crnome moru, ministrica poljoprivrede donosi

PRAVILNIK

O IZMJENAMA I DOPUNI PRAVILNIKA O RIBOLOVNIM MOGUĆNOSTIMA U GOSPODARSKOM RIBOLOVU NA MORU OKRUŽUJUĆOM MREŽOM PLIVARICOM – SRDELAROM

Članak 1.

U Pravilniku o ribolovnim mogućnostima u gospodarskom ribolovu na moru okružujućom mrežom plivaricom – srdelarom (»Narodne novine«, br. 18/19, 101/19, 115/19, 16/20, 28/20, 84/20, 141/20 i 65/21) u članku 4. stavak 2. briše se.

U dosadašnjem stavku 3. koji postaje stavak 2. u točki a. riječi: »29. veljače« zamjenjuju se riječima: »28. veljače«, a točke h. i i. brišu se.

Iza stavka 2. dodaje se novi stavak 3. koji glasi:

»(3) Ukupni ulov male plave ribe s prilovom ograničava se na 120 t svih vrsta po plovilu koje obavlja ribolov okružujućom mrežom plivaricom – srdelarom, tijekom svakog od razdoblja, kako slijedi:

a. od 31. listopada u 12:00 sati do 30. studenoga u 12:00 sati

b. od 30. studenoga u 12:00 sati do 24. prosinca u 12:00 sati.«.

Članak 2.

Članak 6. mijenja se i glasi:

»U cijelom ribolovnom moru Republike Hrvatske zabranjen je ribolov plivaricom srdelarom u razdoblju od 24. prosinca u 12:00 sati do 16. siječnja u 24:00 sata te u razdoblju od 16. veljače u 00:00 sati do 28. veljače u 12:00 sati.«.

Članak 3.

U članku 7. stavku 1. riječi: »1. veljače u 00:00 sati do 15. veljače u 24:00 sata« zamjenjuju se riječima: »17. siječnja u 00:00 sati do 15. veljače u 24:00 sata«.

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/22
 Urbroj: 525-13/0797-21-19
 Zagreb, 15. studenoga 2021.

Ministrica poljoprivrede
 Marija Vučković, v. r.
### NN 126/2021 (24.11.2021.), Odluka o opozivu počasnog konzula Republike Hrvatske u Republici San Marinu, sa sjedištem u San Marinu

PREDSJEDNIK REPUBLIKE HRVATSKE

2136

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O OPOZIVU POČASNOG KONZULA REPUBLIKE HRVATSKE U REPUBLICI SAN MARINU, SA SJEDIŠTEM U SAN MARINU

MARINO GRANDONI opoziva se dužnosti počasnog konzula Republike Hrvatske u Republici San Marinu, sa sjedištem u San Marinu i konzularnim ovlastima nad konzularnim područjem koje obuhvaća teritorij cijele Republike San Marina.

Ova Odluka stupa na snagu danom donošenja.

Klasa: 018-07/21-05/13
 Urbroj: 71-10-01/1-21-2
 Zagreb, 16. studenoga 2021.

Predsjednik
 Republike Hrvatske
 Zoran Milanović, v. r.
### NN 126/2021 (24.11.2021.), Odluka o dodjeli odlikovanja Reda hrvatskog trolista Žarku (Božo) Plevniku

PREDSJEDNIK REPUBLIKE HRVATSKE

2138

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u Domovinskom ratu i u izravnoj ratnoj opasnosti, odlikuje se

ŽARKO (Božo) PLEVNIK.

Klasa: 060-03/21-16/17
 Urbroj: 71-01-01-02/4-21-01
 Zagreb, 10. studenoga 2021.

Predsjednik
 Republike Hrvatske
 Zoran Milanović, v. r.
### NN 126/2021 (24.11.2021.), Odluka o dodjeli odlikovanja Reda hrvatskog trolista Željku Ružičiću (posmrtno)

PREDSJEDNIK REPUBLIKE HRVATSKE

2137

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene tijekom Domovinskog rata i u izravnoj ratnoj opasnosti, odlikuje se

ŽELJKO RUŽIČIĆ (posmrtno).

Klasa: 060-04/21-15/01
 Urbroj: 71-01-01-02/4-21-01
 Zagreb, 10. studenoga 2021.

Predsjednik
 Republike Hrvatske
 Zoran Milanović, v. r.
### NN 126/2021 (24.11.2021.), Odluka o dodjeli priznanja Povelja Republike Hrvatske Hrvatskom diplomatskom klubu

PREDSJEDNIK REPUBLIKE HRVATSKE

2139

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI PRIZNANJA

Povelja Republike Hrvatske, za izniman i dugogodišnji doprinos u promicanju hrvatske diplomacije, proučavanju međunarodnih odnosa i vanjske politike Republike Hrvatske te uspostavljanju suradnje i prijateljskih odnosa s diplomatima stranih država, u prigodi 20. obljetnice postojanja i djelovanja, dodjeljuje se

HRVATSKOM DIPLOMATSKOM KLUBU.

Klasa: 061-01/21-01/07
 Urbroj: 71-01-01-02/4-21-01
 Zagreb, 9. studenoga 2021.

Predsjednik
 Republike Hrvatske
 Zoran Milanović, v. r.